**LĒMUMS**

Liepājā

|  |  |
| --- | --- |
| 2023. gada 16. novembrī | Nr.384/12  (prot. Nr.12, 4.§) |

Par projektu "Putnu vērošanas tīkls

Baltijas jūras piekrastē (Bird-watching

network along the Baltic coast

(BIRDIE))"

Pamatojoties uz Pašvaldību likuma 10. panta pirmās daļas pirmo teikumu, Tūrisma likuma 8. pantu, Liepājas valstspilsētas un Dienvidkurzemes novada attīstības programmas stratēģiskajā daļā 2022.-2027. gadam definēto rīcības virzienu RV 6 "Kultūrvide, tūrisms un sports", Liepājas valstspilsētas un Dienvidkurzemes novada attīstības programmas 2022.-2027. gadam Liepājas valstspilsētas Rīcības un investīciju plāna projektu JPr\_197 "Putnu vērošanas tīkls Baltijas jūras piekrastē (Bird-watching network along the Baltic coast (BIRDIE))", kā arī 2023. gada 31. oktobra Latvijas-Lietuvas pārrobežu sadarbības programmas Uzraudzības komitejas lēmumu par projekta apstiprināšanu, izskatot Liepājas valstspilsētas pašvaldības domes pastāvīgās Attīstības komitejas 2023. gada 9. novembra lēmumu (sēdes protokols Nr.11) un pastāvīgās Finanšu komitejas 2023. gada 9. novembra lēmumu (sēdes protokols Nr.11), Liepājas valstspilsētas pašvaldības dome **nolemj:**

1. Atbalstīt Liepājas valstspilsētas pašvaldības iestādes "Liepājas Centrālā administrācija" dalību projektā "Putnu vērošanas tīkls Baltijas jūras piekrastē (Bird-watching network along the Baltic coast (BIRDIE))" Latvijas-Lietuvas pārrobežu sadarbības programmā.

2. Apstiprināt projekta "Putnu vērošanas tīkls Baltijas jūras piekrastē (Bird-watching network along the Baltic coast (BIRDIE))", turpmāk – Projekts, kopējās attiecināmās izmaksas 136 416,43 EUR (viens simts trīsdesmit seši tūkstoši četri simti sešpadsmit *euro* un 43 centi), no kurām:

2.1. Latvijas-Lietuvas pārrobežu sadarbības programmas finansējums (80%) – 109 133,14 EUR;

2.2. valsts budžeta līdzfinansējums (10%) – 13 641,64 EUR;

2.3. Liepājas valstspilsētas pašvaldības līdzfinansējums (10%) – 13 641,65 EUR.

3. Nodrošināt Projekta īstenošanai nepieciešamo Liepājas valstspilsētas pašvaldības līdzfinansējumu Projekta attiecināmo izmaksu segšanai 13 641,65 EUR apmērā:

3.1. 2024. gadā – 9 512,71 EUR;

3.2. 2025. gadā – 4 128,94 EUR.

4. Nodrošināt Projekta īstenošanai nepieciešamo Liepājas valstspilsētas pašvaldības priekšfinansējumu Projekta attiecināmo izmaksu segšanai 109 133,14 EUR apmērā:

4.1. 2024. gadā – 76 101,64 EUR;

4.2. 2025. gadā – 33 031,50 EUR.

5. Liepājas valstspilsētas pašvaldības iestādes "Liepājas Centrālā administrācija" Finanšu pārvaldei plānot Projektam nepieciešamo finansējumu Liepājas valstspilsētas pašvaldības budžetā, nepieciešamības gadījumā piesaistot kredīta resursus.

6. Noteikt, ka Projekta īstenošanai nepieciešamais Liepājas valstspilsētas pašvaldības līdzfinansējums un priekšfinansējums var tikt precizēts pēc publiskā iepirkuma rezultātiem.

7. Pilnvarot Liepājas valstspilsētas pašvaldības izpilddirektoru parakstīt visu ar Projektu saistīto dokumentāciju, t.sk. Projekta īstenošanas līgumu ar vadošo iestādi, partnerības līgumu, līgumu par valsts budžeta līdzfinansējuma piešķiršanu, atskaites u.c. dokumentāciju.

8. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Domes priekšsēdētājam, Domes priekšsēdētāja vietniekam, Izpilddirektora birojam, Sabiedrisko attiecību un mārketinga daļai, Attīstības pārvaldei, Juridiskajai daļai, Finanšu pārvaldei, Liepājas Komunālajai pārvaldei, Liepājas būvvaldei, pašvaldības aģentūrai "Liepājas Sabiedriskais transports", Liepājas speciālās ekonomiskās zonas pārvaldei, Dienvidkurzemes novada pašvaldībai | |